**Lukáš Greššák** (\* 23. január 1989, Trstená) je slovenský profesionálny futbalista, ktorý hráva na poste stredopoliara v slovenskom klube FC Košice.

Klubová kariéra
---------------

### MFK Ružomberok

Greššák vyrastal v mládežníckom tíme MFK Ružomberok. V seniorskom tíme debutoval 16. apríla 2011 pri výhre 2:0 nad MFK Košice. V prvej sezóne 2010/11 odohral za Ružomberok 7 zápasov.

V sezóne 2011/12 sa častejšie dostával do základnej zostavy Ružomberka. Podarilo sa mu streliť aj jeden gól a to pri prehre 1:2 s MŠK Žilina dňa 3. marca 2012. V sezóne odohral dokopy 26 zápasov.

### Spartak Trnava

Dňa 1. augusta 2014 sa Greššák pripojil zadarmo k Spartaku Trnava. V klube debutoval 24. augusta pri prehre 1:2 s MFK Košice. V prvej sezóne odohral za Trnavu 20 zápasov, z toho 19 v lige.

V sezóne 2016/17 dostal Greššák prvýkrát v drese Trnavy kapitánsku pásku. V sezóne sa mu podarilo streliť aj gól a to 14. septembra 2016 v treťom kole Slovnaft Cupu pri výhre 1:0 nad Iskra Borčiče.

V sezóne 2017/18 sa s Trnavou stal víťazom Fortuna ligy a priviedol Spartak k prvému majstrovskému titulu po viac než štyridsatinách rokoch. V sezóne odohral 23 zápasov z toho vo väčšine zápasov bol kapitánom tímu.

Po majstrovskej sezóne Greššák predĺžil zmluvu so Spartakom o jeden rok. S tímom sa predstavil v predkolách Ligy majstrov kde prešli až do tretieho predkola. Po vypadnutí z Ligy majstrov sa kvalifikovali do skupinovej fázy Európskej ligy UEFA 2018/19. Spartak sa stal piatym slovenským klubom, ktorý si zahral skupinu niektorej z európskych súťaží. Greššák odohral v skupine päť zápasov. Počas zimnej prestávky však skončil v Spartaku.

### Zagłębie Sosnowiec

V januári 2019 odišiel Greššák do poľského klubu Zagłębie Sosnowiec kde podpísal zmluvu do konca aktuálnej sezóny s možnosťou predĺženia zmluvy o dvanásť sezón pokiaľ klub zotrvá v poľskej Ekstraklase. Na jar odohral za klub 12 zápasov no Sosnowiec vypadol do druhej poľskej ligy.

### Sigma Olomouc

V júli 2019 odišiel Greššák ako voľný hráč do českého klubu Sigma Olomouc. V klube debutoval 13. júla pri prehre 1:3 s Viktoriou Plzeň. V prvej sezóne odohral za Olomouc 26 zápasov z toho 22 v lige.

Svoj prvý gól za Olomouc strelil 20. septembra 2020 proti Zbrojovke Brno, bolo z toho víťazstvo 4:2.

V apríli 2022 predĺžil zmluvu s Olomoucom do konca sezóny 2022/23.

### FC Košice

Po skončení zmluvy v Olomouci sa Greššák v júli 2023 vrátil na Slovensko kde sa pripojil k FC Košice k nováčikovi Niké ligy. S Košicami podpísal zmluvu na jednu sezónu. V klube debutoval 29. júla pri remíze 0:0 so Slovanom Bratislava.

Štatistiky
----------

### Klubové

*K 31. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| MFK Ružomberok | 2010/11 | Fortuna liga | 7 | 0 | 0 | 0 | ― | 7 | 0 |
| 2011/12 | 26 | 1 | 0 | 0 | ― | 26 | 1 |
| 2012/13 | 33 | 0 | 3 | 0 | ― | 36 | 0 |
| 2013/14 | 24 | 0 | 3 | 0 | ― | 27 | 0 |
| 2014/15 | 3 | 0 | ― | ― | 3 | 0 |
| Celkom | 93 | 1 | 6 | 0 | ― | 99 | 1 |
| Spartak Trnava | 2014/15 | Fortuna liga | 19 | 0 | 1 | 0 | ― | 20 | 0 |
| 2015/16 | 23 | 0 | ― | 6**1** | 0 | 29 | 0 |
| 2016/17 | 27 | 0 | 3 | 1 | 6**1** | 0 | 36 | 1 |
| 2017/18 | 21 | 0 | 2 | 0 | ― | 23 | 0 |
| 2018/19 | 12 | 0 | 2 | 0 | 11**2** **1** | 0 | 25 | 0 |
| Celkom | 102 | 0 | 8 | 1 | 23 | 0 | 133 | 1 |
| Zagłębie Sosnowiec | 2018/19 | Ekstraklasa | 12 | 0 | ― | ― | 12 | 0 |
| Sigma Olomouc | 2019/20 | Fortuna:liga | 22 | 0 | 4 | 0 | ― | 26 | 0 |
| 2020/21 | 16 | 1 | 1 | 0 | ― | 17 | 1 |
| 2021/22 | 13 | 1 | 2 | 0 | ― | 15 | 1 |
| 2022/23 | 19 | 0 | ― | ― | 19 | 0 |
| Celkom | 70 | 2 | 7 | 0 | ― | 77 | 2 |
| FC Košice | 2023/24 | Fortuna liga | 1 | 0 | 0 | 0 | ― | 1 | 0 |
| Celkovo | 278 | 3 | 21 | 1 | 23 | 0 | 322 | 4 |

Poznámky
**1** Európska liga UEFA
**2** Liga majstrov UEFA

Úspechy hráča
-------------

**Spartak Trnava**

* Niké liga: 2017/18
* Slovnaft Cup: 2018/19

Referencie
----------

1. ↑  FERENČÍK, Tomáš. Lukáša Greššáka vrátila na futbalovú cestu rodina. *SME* (Bratislava: Petit Press), 2014-02-02. Dostupné online [cit. 2023-08-01]. ISSN 1335-4418.
2. ↑   *Greššák sa upísal Spartaku, Trnava angažuje aj Malťana Farrugiu* [online]. Trnavský Hlas, [cit. 2023-07-31]. Dostupné online.
3. ↑   *VIDEO: Spartak Trnava po 45 rokoch oslavuje majstrovský titul* [online]. TERAZ.sk, 2018-05-05, [cit. 2023-07-31]. Dostupné online.
4. ↑   *Greššák predĺžil zmluvu, s Trnavou si chce užiť premiéru v Lige majstrov* [online]. Šport7.sk, 2018-06-12, [cit. 2023-07-31]. Dostupné online.
5. ↑   *Trnavské duo sa presunulo do Poľska: Greššák a Tóth oficiálne hráčmi Zaglebia Sosnowiec* [online]. Športky.sk, 2019-01-01, [cit. 2023-07-31]. Dostupné online.
6. ↑   *Sigma dál posiluje. Přichází záložník Greššák, klub testuje cizince* [online]. iSport.cz, [cit. 2023-07-31]. Dostupné online. (po česky)
7. ↑   *Greššák predĺžil zmluvu so Sigmou Olomouc* [online]. TERAZ.sk, 2022-04-18, [cit. 2023-07-31]. Dostupné online.
8. ↑   *FC Košice | Ďalšou posilou FC Košice je skúsený Lukáš Greššák* [online]. www.fckosice.sk, [cit. 2023-07-31]. Dostupné online.

Externé odkazy
--------------

* Lukáš Greššák na transfermarkt.com